《拟归田园 其四》
宋代·张九成

不必效沮溺，聊与世相娱。荒山无邻里，人烟在村墟。

所以近城市，幽处卜吾居。门前草三径，堂下柳五株。

虽无羊酪羹，箪瓢亦晏如。在我傥知足，清贫乐有馀。

子云作甘泉，相如赋子虚。嗟我懒此学，箧中一字无。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。